  Майя Бывальцева 21-тӥ оштолэзьлы Удмуртиын коронавирусэн черлам эшшо кык адями улонысь кошкиз – воргоронлы 64 арес, кышномуртлы 63 арес вал. 74 мурт висёнэз вормиз. Со сярысь элькунысь оперативной штаб ивортӥз. Туннэ нуналлы 61 выль черламъёсты пусйизы. Соос пӧлын 14 аресозь вить пиналъёс но 65 арессэ ортчем 11 мурт. Диагноззы Ижкарын 29 улӥсьёслэн зэмаз, Ува, Шаркан ёросъёсын – быдэн укмыс, Сарапулын – куать, Дэри ёросын – вить, Воткаын, Сарапул, Камбарка ёросъёсын – быдэн одӥг 21-тӥ оштолэзьлы Удмуртиын выль коронавирус инфекциен черлан 32 сюрс 250 учыр лабораториосын зэматэмын. 28 сюрс 870 адями йӧназ, 408 мурт кулӥз. Та дыре 59 висисьёслэн тазалыксы секыт лыдъяське. Элькунын выль коронавирус инфекцилы 1 миллион 26 сюрс 703 эскеронъёс ортчытӥзы, берло нуналскын – 1 сюрс 489. 20-тӥ оштолэзьлы Удмуртиын 73 сюрс 334 адями коронавируслэсь прививка пуктӥз, со пӧлысь 43 сюрс 307-ез кыкетӥ люкетсэ но басьтӥзы ни. Тегъёс: Тазалык Ижкар висён Удмуртия коронавирус  